Nr. C 198/2 De Europæiske Fællesskabers Tidende 7. 8. 90 
STATSSTØTTE 
C 26/86 og C 43/87 
(Frankrig) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 198/02) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede paner angående den støtte, som 
Frankrig har besluttet at yde til den kemiske virksomhed 
CDF-Chimie (ORKEM). 
Ved nedennævnte skrivelse har Kommissionen meddelt 
den franske regering sin beslutning om at afslutte den 
procedure, der blev indledt den 7. maj 1986 og 2. 
december 1987 (»). 
Ved skrivelse af 2. december 1985 anmodede Kommis­
sionen i henhold til EØF-Traktatens artikel 93, stk. 3, 
den franske regering om at anmelde støtte til den offent­
lige virksomhed CDF-Chimie i form af eftergivelse af 
forskud og tilgodehavender til et samlet beløb af 4,3664 
mia. ffr. og en kapitalforhøjelse på 2 mia. ffr. De franske 
myndigheder afgav i deres svar ved skrivelse af 27. 
januar 1986 visse oplysninger, men Kommissionen 
modtag ikke hovedparten af de oplysninger, som den 
bad om. 
Da det er et karakteristisk træk ved den kemiske sektor, 
at samhandelen mellem EF-medlemsstaterne er betydelig, 
fandt Kommissionen på baggrund af modtagervirksom­
hedens økonomiske og finansielle situation, at de pågæl­
dende foranstaltninger udgjorde støtte i henhold til 
EØF-Traktatens artikel 92, stk. 1, og — på basis af de 
oplysninger, som den lå inde med, og som de franske 
myndigheder havde fremsendt til den — ikke syntes at 
opfylde de i artikel 92, stk. 3, nævnte betingelser for at 
kunne være omfattet af en af de deri nævnte undtagelser. 
Kommissionen indledte derfor ved beslutning af 7. maj 
1986 proceduren i artikel 93, stk. 2, med hensyn til 
denne støtte. 
Som led i denne procedure opfordrede Kommissionen 
ved skrivelse af 23. maj 1986 den franske regering til at 
fremsætte sine bemærkninger. I henhold til EØF-Trakta­
tens artikel 93, stk. 2, blev også de øvrige medlemsstater 
og andre interesserede parter opfordret til at fremsætte 
deres bemærkninger. 
Ved skrivelse af 9. april 1987 meddelte de franske 
myndigheder, i henhold til Kommissionens direktiv 
80/723/EØF af 25. juni 1980 om gennemskueligheden af 
de økonomiske forbindelser mellem medlemsstaterne og 
de offentlige virksomheder (2), Kommissionen, at de 
havde besluttet at foretage et ekstra kapitalindskud på 
3,1 mia. ffr. i virksomheden CDF-Chimie. 
(») EFT nr. C 311 af 5. 12. 1986, og 
EFTnr. C 69 af 15. 3. 1988. 
O EFT nr. L 195 af 29. 7. 1980, s. 35. Ved skrivelse af 29. april 1987 anmodede Kommissionen 
i henhold til EØF-Traktatens artikel 93, stk. 3, den 
franske regering om at anmelde ovennævnte foranstalt­
ning. 
Ved skrivelse af 3. juni 1987 fremsendte de franske 
myndigheder — under henvisning til Kommissionens 
skrivelse af 29. april 1987 — supplerende oplysninger om 
brugen af kapitalindskuddet som led i anvendelsen af 
ovennævnte direktiv. 
På baggrund af den betydelige samhandel mellem 
EF-medlemsstaterne i den kemiske sektor og det forhold, 
at dette ekstra kapitalindskud havde til formål at finan­
siere de fortsatte bestræbelser for at genoprette 
CDF-Chimie — der på det pågældende tidspunkt havde 
alvorlige finansielle og økonomiske vanskeligheder — 
fandt Kommissionen, at der også her var tale om støtte i 
den i EØF-Traktatens artikel 92, stk. 1, anvendte betyd­
ning, som — på basis af de oplysninger, som den lå inde 
med, og som de franske myndigheder havde fremsendt 
til den — ikke syntes at opfylde de i artikel 92, stk. 3, 
nævnte betingelser for at kunne være omfattet af en af 
de deri nævnte undtagelser. Desuden var dette kapital­
indskud ikke blevet anmeldt til Kommissionen i henhold 
til EØF-Traktatens artikel 93, stk. 3. Kommissionen 
indledte derfor ved beslutning af 2. december 1987 
proceduren i artikel 93, stk. 2, med hensyn til denne 
støtte. 
Som led i denne procedure opfordrede Kommissionen 
ved skrivelse af 11. december 1987 den franske regering 
til at fremsætte sine bemærkninger. I henhold til 
EØF-Traktatens artikel 93, stk. 2, blev også de øvrige 
medlemsstater og andre interesserede parter opfordret til 
at fremsætte deres bemærkninger. 
De franske myndigheder fremsatte deres bemærkninger 
ved skrivelse af 18. juli 1986, hvori de anførte, at eftergi­
velsen af forskud og tilgodehavender og kapitalind­
skuddet ikke skulle have været betragtet som omfattet af 
EØF-Traktatens artikel 92, stk. 1, men som en del af 
den statslige aktionærs normale forpligtelser. 
Som led i den procedure, der blev indledt den 2. 
december 1987, fremsatte de franske myndigheder deres 
bemærkninger ved skrivelse af 2. marts 1988. De franske 
myndigheder erklærede, at det pågældende ekstra 
indskud ikke udgjorde en støtte, men et kapitalindskud 
7. 8. 90 De Europæiske Fællesskabers Tidende Nr. C 198/3 
svarende til en privat aktionær indskud til finansiering af 
ekstraordinære omkostninger som led i virksomhedens 
omstrukturering. 
På Kommissionens begæring ved skrivelse af 21. april 
1988 afgav de franske myndigheder yderligere oplys­
ninger vedrørende de to indledte procedurer ved skri­
velser af 6. juli og 9. september 1988 samt af 27. februar 
og 15. november 1989 og under to bilaterale møder, der 
blev afholdt den 20. januar og den 17. april 1989. 
Efter de franske myndigheders opfattelse fandt genop­
bygningen af kapitalen, ved eftergivelse af forskud og 
tilgodehavender på 4,366 mia. ffr. og det første kapital­
indskud på 2 mia. ffr., sted i medfør af den franske 
aktieselskabslov og havde til formål at finansiere omkost­
ningerne ved virksomhedens omstrukturering og korri­
gere en fejlagtig finansiel disponering med henblik på at 
genskabe en normal situation for virksomheden, der i 
øvrigt måtte betegnes som industrielt sund og rentabel. 
Det hævdedes, at det ekstra kapitalindskud på 3,1 mia. 
ffr. indgik som led i en omstruktureringsplan for virk­
somheden, der havde til formål at nedbringe dens akti­
vitet inden for tung kemi og i stedet koncentrere 
indsatsen på kemiske specialiteter, hvor rentabiliteten og 
væksten er betydelig. 
Som led i de ovennævnte procedurer har tre medlems­
stater, fire interesserede parter samt den berørte virk­
somhed fremsat deres bemærkninger. Ved skrivelse af 1. 
september 1989 oversendte Kommissionen disse bemærk­
ninger til de franske myndigheder og opfordrede dem til 
at fremsætte deres bemærkninger, som til dato ikke er 
indgået. 
Selv om den pågældende støtte er omfattet af to proce­
durer — eftergivelsen af forskud og tilgodehavender og 
kapitalindskuddene — har den kun ét formål, nemlig 
genskabelse af CDF-Chimies levedygtighed ved hjælp af 
rednings-, genopretnings- og udviklingsforanstaltninger. 
Når det er konstateret, at en offentlig virksomhed 
indskyder kapital i et selskab på andre vilkår end 
markedsvilkår, skal sagen bedømmes på baggrund af 
EØF-Traktatens artikel 92. På de tidspunkter, hvor den 
pågældende støtte blev ydet, havde CDF-Chimie meget 
små chancer for på det private kapitalmarked at tilveje­
bringe midler af tilstrækkelig størrelse til at sikre virk­
somhedens overlevelse og en holdbar genopretning. 
Virksomheden var med fuld styrke — bl.a. som følge af 
dens massive engagement i produktionen af petroke­
miske produkter og gødningsstoffer — blevet ramt af 
den krise i den kemiske sektor, som startede i begyn­
delsen af 1980'erne, fordi der var alvorlige strukturpro­
blemer på disse markeder. Trods forskellige forskud fra aktionærernes side led virk­
somheden fra dette tidspunkt betydelige tab (7,3 mia. ffr. 
fra 1981 til 1986), der førte til stigende gæld og finansie­
ringsomkostninger, bragte virksomhedens eksistens i 
alvorlig fare og forhindrede den i at rette op på situa­
tionen uden støtte udefra. 
EF-markedet for kemiske produkter er kendetegnet af 
intens konkurrence og betydelig samhandel mellem 
EF-medlemsstaterne. Dette gælder især for petrokemiske 
produkter og gødningsstoffer, som udgør modtagervirk­
somhedens vigtigste produkter. 
I 1987 beløb den samlede omsætning for Fællesskabets 
kemiske industri sig til 236 mia. ECU (1986: 229 mia. 
ECU), og samhandelen mellem EF-medlemsstaterne 
udgjorde 65,58 mia. ECU, svarende til 27,77 % af 
omsætningen. 
Omsætningen for Fællesskabets petrokemiske industri 
nåede i 1987 op på 100 mia. ECU. Samhandelen mellem 
EF-medlemsstaterne udgjorde 40 mia. ECU, eller 40 % 
af omsætningen. 
EF-markedet for petrokemiske produkter er kendetegnet 
af en vis ustabilitet som følge af store konjunktursving­
ninger i udbuddet og efterspørgslen. Således førte den 
kraftige forøgelse af produktionskapaciteten i anden 
halvdel af 1970'erne til en krise i begyndelsen af 
1980'erne med utilstrækkelig kapacitetsudnyttelse og 
betydelige tab til følge. Selv om sektoren for tiden — 
efter sløjfning af en del af produktionskapaciteten og et 
opsving i efterspørgslen — atter er rentabel, kan den 
øgede produktionskapacitet inden for visse delsektorer 
som f.eks. propylen og ethylen samt det forhold, at der 
er dukket en række nye producenter op i forskellige 
tredjelande, meget vel give sig udslag i ny overkapacitet. 
Også i gødningssektoren er der tale om betydelig 
samhandel mellem EF-medlemsstaterne; således beløb 
samhandelen med urea med et nitrogenindhold på over 
45 % samt med ammoniumnitrat sig i 1986 til 
henholdsvis 117 og 172 mio. ECU, og samhandelen med 
nitrogen-, fosfor- og kaliumholdig gødning med over 
10 % nitrogen androg 412 mio. ECU. 
Gødningssektoren har problemer, der minder meget om 
den petrokemiske sektors. EF-markedet for gødnings­
stoffer har i flere år været kendetegnet af lav efter­
spørgsel, bl.a. som følge af krisen i landbruget samt over­
kapacitet. Desuden har producenterne uden for Fælles­
skabet øget deres eksport til Fællesskabet, hvilket har 
givet anledning til visse dumpingprocedurer. 
Med en omsætning på 21,538 mia. ffr. i 1988 er 
CDF-Chimie-koncernen en af de største franske produ­
center i den kemiske sektor og en af de tyve største 
europæiske producenter. 
Nr. C 198/4 De Europæiske Fællesskabers Tidende 7. 8. 90 
32 % af omsætningen hidrører fra petrokemiske aktivi­
teter (»steam cracking«-produkter, masseproducerede 
mellemprodukter og petrokemiske produkter, polyethy-
len med lav vægtfylde, lineær polyethylen, kompakt og 
udvidelig polystyren), og 30 °/o hidrører fra gødningssek-
toren (ammoniak, salpeter- og fosforsyre, komplekse 
gødningsammonitrater, industrigas, varme opløsninger). 
Koncernens øvrige aktiviteter vedrører kemiske speciali­
teter (acrylater, metacrylater, harpiks, lim osv.), maling, 
blæk, olie,,tjære og afledte produkter. 
Den pågældende virksomhed medvirker intenst i 
samhandelen inden for Fællesskabet. I 1988 blev 45 % af 
omsætningen indtjent uden for Frankrig — heraf en 
betydelig del på EF-markedet — i kraft af eksport eller 
udenlandske datterselskabers aktivitet. 
På baggrund af de ovenstående betragtninger vedrørende 
situationen på det pågældende marked og modtagervirk­
somhedens stilling på disse markeder må det konklu­
deres, at den af den franske regering ydede støtte har 
påvirket samhandelen mellem medlemsstaterne og 
fordrejet konkurrencen i den i EØF-Traktatens artikel 
92, stk. 1, anvendte betydning ved at begunstige den 
pågældende virksomhed og den franske kemiske produk­
tion. 
For at kunne bidrage til udviklingen af økonomiske akti­
viteter skal støtten gøre det muligt varigt at løse modta­
gervirksomhedens problemer, ikke have tendens til at 
bevare status quo og til at udsætte uundgåelige beslut­
ninger og forandringer, samt bidrage til sektorens udvik­
ling i Fællesskabet som helhed. Støtten skal derfor være 
forbundet med en plan, hvis gennemførelse bidrager til 
dette måls virkeliggørelse. Hvad angår støttens rette stør­
relse, må det slås fast, at denne skal være tilstrækkelig til, 
at de pågældende mål føres ud i livet, men på den anden 
side være strengt begrænset til de nødvendige behov, for 
at samhandelen ikke skal blive påvirket i et omfang, der 
strider mod den fælles interesse. 
Det må konstateres, at støtten — alt imens den opfylder 
disse betingelser — har bidraget til at føre ovennævnte 
mål ud i livet ved at lette finansieringen af en genopret-
ningsplan for virksomheden. 
Som led i denne plan har eftergivelsen af forskud og 
fordringer på 4,3664 mia. ffr. og det første kapitalind­
skud — der blev foretaget ved udgangen af 1985 og var 
genstand for den første procedure — rettet op på virk­
somhedens egenkapital, der i løbet af den foregående 
periode var blevet negativ, til dels som følge af de første 
omfattende tilpasningsforanstaltninger, som blev indledt i 
1979 og førte til omkostninger på 2,4 mia. ffr. og en 
nedgang i arbejdsstyrken på 6 400 medarbejdere. Disse foranstaltningers videreførelse blev sikret ved kapi­
talindskuddet på 3,1 mia. ffr., der blev ydet i 1987 og 
kom til udbetaling i 1987/88; dette indskud var genstand 
for den anden procedure. Den del af planen, som blev 
bakket op ved hjælp af denne støtte, der er under udbe­
taling og beløber sig til 6,4 mia. ffr., omfatter sløjfning 
eller kraftig beskæring af visse aktiviteter, bl.a. produk­
tion af helt ukomplicerede massevarer, der i særlig grad 
er udsat for konjunktursvingningerne og strukturproble­
merne på EF-plan. Basiskemiens andel i CDF-Chimies 
aktivitet ventes således at blive nedbragt fra omkring 
60 °/o til 45 % efter planens gennemførelse. 
Navnlig agter virksomheden helt at ophøre med at 
producere industrimaling og foretage store nedskæringer 
inden for petrokemi og gødningsstoffer. For de petroke­
miske produkters vedkommende andrager nedskærin­
gerne ca. ... % af den installerede kapacitet ved lukning 
af et anlæg svarende til en kapacitet på . . . inden for 
ethylen og på . . . inden for polystyren. I gødningssek-
toren udgør kapacitetsnedskæringerne mere end . . . 
inden for fosforsyre svarende til en nedgang på . . . % og 
mere end . . . inden for ammoniak. Produktionskapaci­
teten inden for fosfatgødning bortfalder næsten helt. 
Som det fremgår af nedgangen i omsætningen (1985: 
24,947 mia. ffr.; 1988: 21,538 mia. ffr.) og navnlig 
nedgangen i CDF-Chimies markedsandele inden for 
forskellige varekategorier (nedgang i den europæiske 
markedsandel for petrokemiske produkter på . . . % og i 
den franske markedsandel for maling fra ... % til 
... %), nøjes virksomheden ikke med at nedskære kapa­
citet, som i forvejen er helt eller delvis uudnyttet, men 
foretager en reel nedskæring af produktionen. 
De ovennævnte nedskæringer opvejes til dels af øget 
aktivitet inden for sektoren for kemiske specialiteter, 
hvor det navnlig er målet at producere flere varer med 
høj værditilvækst til markeder, der er kendetegnet at 
stærkt voksende efterspørgsel. 
Den pågældende støtte har dog udelukkende til formål 
at lette sløjfningen og nedskæringen af aktiviteter inden 
for petrokemi, gødningsstoffer og industrimaling ved at 
dække de dermed forbundne udgifter. De samlede 
udgifter til lukninger, sløjfning af værksteder og afskedi­
gelse af medarbejdere andrager 3,16 mia. ffr., heraf . . . 
mio. ffr. hhv. . . . mio. ffr. og . . . mio. ffr. i udgifter til 
lukning, nedrivning, omlægning og nyorganisering inden 
for sektorerne petrokemi, gødningsstoffer og industrima­
ling, . . . mia. ffr. i sociale udgifter i forbindelse med 
lukningerne og . . . mio. ffr. i udgifter til opsigelse af 
eksisterende kontrakter og ekstraordinære afskrivninger. 
CDF-Chimies engagement i sektoren for kemiske specia­
liteter finansieres fuldt ud af virksomheden selv. 
7. 8. 90 De Europæiske Fællesskabers Tidende Nr. C 198/5 
Ved den kraftige nedskæring hhv. fuldstændige sløjfning 
af produktionskapaciteten inden for varegrupper med lav 
værditilvækst i sektorer, der er overordentlig følsomme 
over for konjunktursvingninger og voksende konkur­
rence fra producenter i forskellige tredjelande, yder 
CDF-Chimie — hvis resultater har været mærkbart 
forbedret siden det tidspunkt, hvor den pågældende plan 
blev iværksat — et meget vigtigt bidrag til saneringen af 
disse kemiske sektorer på EF-plan og derigennem til 
styrkelsen af den kemiske sektor som helhed, idet prisen 
herfor er et betydeligt tab af markedsandele. Jeg skal herved meddele Dem, at Kommissionen har 
besluttet, at støtten til CDF-Chimie i form af eftergivelse 
af forskud og tilgodehavender og to kapitalindskud til et 
samlet beløb af 9,4664 mia. ffr. er omfattet af undta­
gelsen i artikel 93, stk. 3, litra c), og at den derfor har 
besluttet at afslutte de procedurer i henhold til 
EØF-Traktatens artikel 93, stk. 2, som er indledt med 
hensyn til ovennævnte støtte. 
Kommissionen beklager, at de oplysninger, der dannede 
grundlag for denne beslutning, ikke blev oversendt til 
den før det tidspunkt, hvor proceduren i henhold til 
EØF-Traktatens artikel 93, stk. 2, blev indledt.